निर्वाचन आयोग ने शुक्रवार को इलेक्ट्रॉनिक वोटिंग मशीन (ईवीएम) से छेड़छाड़ के संशय को दूर करने के लिए सर्वदलीय बैठक बुलाई, जिसमें सात राष्ट्रीय तथा 48 क्षेत्रीय पार्टियों के प्रतिनिधि शामिल हुए। आयोग ने राजनीतिक दलों को आश्वस्त करने का प्रयास किया कि ईवीएम के साथ छेड़छाड़ नहीं की जा सकती। कॉन्स्टीट्यूशन क्लब में आयोजित बैठक में जनता दल (युनाइटेड) के नेता के.सी. त्यागी भी शामिल हुए। हालांकि उन्हें किन्हीं कारणों से बैठक बीच में ही छोड़न निकलना पड़ा, जिसके बाद उन्होंने बताया, “निर्वाचन आयोग के बाद आईआईटी के विशेषज्ञों ने भी राजनीतिक दलों के संदेहों को दूर करने की कोशिश की। देखते हैं, बैठक का क्या नतीजा निकलता है।”